cyanic-selkie/wikianc huggingface dataset:
Խաչով կարկանդակ
Բրիտանական Համագործակցության երկրներում խաչով բլիթը պատրաստվում է ամոքահունց խմորից ՝ ավելացնելով համեմունքներ (սովորաբար դարչին, մշկընկույզ և մեխակ) և չամիչ, իսկ գագաթին արվում է սպիտակ խաչով (բլիթների վրա կտրվածքներ անելով, ջրի և ալյուրի խառնուրդով կամ խմորի շերտեր օգտագործելով)  ։
Բլիթի վրայի խաչը խորհրդանշում է Քրիստոսի խաչելությունը, իսկ համեմաւնքները՝ զմռսման ժամանակ օգտագործված նյութերը ։ Այնուամենայնիվ, այս ուտեստը ծագում է նախաքրիստոնեական ժամանակաշրջանում աստվածներին մատուցվող ծիսական ընծաներից. հնարավոր է, որ այն կապ ունի սաքսերի՝ Օստարա աստվածուհու պատվին խաչով բլիթներ թխելու ավանդույթի հետ, որի անունով էլ կոչվել է Զատկի տոնը (Easter) :
Սովորաբար վաճառքում հայտնվում է Զատիկից քիչ առաջ և վաճառքը դադարեցվում է Զատկի տոներից անմիջապես հետո, բայց վերջին ժամանակներում մի շարք վայրերում այն վաճառվում է ամբողջ տարվա ընթացքում ։ Օրինակ՝ Մեծ Բրիտանիայում, Ավստրալիայում և Նոր Զելանդիայում այն կարող է վաճառվել Ամանորին կամ Սուրբ ծննդից հետո ։ Ավստրալիայում ժողովրդականություն է վայելում կակաոյով խմորով և շոկոլադե կտորներով պատրաստված տարբերակը ։
Գոյություն ունեն խաչով բլիթների հետ կապված մի քանի սնահավատություններ և քաղաքային լեգենդներ, օրինակ՝ համարվում է, որ Ավագ ուրբաթ օրը թխված բլիթները չեն բորբոսնում ամբողջ տարվա ընթացքում, ինչպես նաև կարծիք կա, որ Անգլիայի եկեղեցին փորձել է արգելել խաչով բլիթների վաճառքը դրանց չափազանց ժողովրդականության պատճառով, և Եղիսաբեթ Առաջինը օրինականորեն սահմանափակել է դրանց վաճառքը՝ թույլատրելով այն վաճառել միայն Զատկի և Սուրբ ծննդյան տոների ժամանակ ։
Արտաքին հղումներ
Կատեգորիա:Թխվածքներ Կատեգորիա:Անգլիական խոհանոց Կատեգորիա:Կանադական խոհանոց Կատեգորիա:Ավստրալիական խոհանոց Կատեգորիա:Պակիստանական խոհանոց Կատեգորիա:Նորզելանդական խոհանոց Կատեգորիա:Հնդկական խոհանոց Կատեգորիա:Չեխական խոհանոց
Տեր և տիկին Ադելմաններ (ֆիլմ)
«Տեր և տիկին Ադելմաններ» (Monsieur et Madame Adelman), ֆրանս-բելգիական մելոդրամա` նկարահանված 2017 թվականին։ Ռեժիսոր Նիկոլա Բեդոսի լիամետրաժ առաջին ֆիլմն է։ 2018 թվականին ֆիլմն առաջադրվել է ֆրանսիական ազգային Սեզար կինոմրցանակին ։
Սյուժե
Վիկտորի (Նիկոլա Բեդոս) և Սառայի (Դորիա Տիյե) հարաբերությունները հանկարծակի են սկսվում։ Փարիզյան բարում առաջին հանդիպման ժամանակ նրանք դեռ չգիտեին, որ իրենց կյանքի հետաքրքրություններն այդքան մոտ էին։ Վիկտորն սկսնակ գրող է, իսկ Սառան` դասական գրականության մագիստրոս։ Ավելի մոտիկից ծանոթանալով` նրանք չեն կարողանում ապրել առանց իրար։ Եվ չնայած համատեղ կյանքի 45-ամյա փորձին` նրանց զգացմունքները չեն մարում։
Նկարահանող խումբ
• 2; line-height:1.42em
Արտաքին հղումներ
Կատեգորիա:2017 ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Ֆրանսիական մելոդրամա ֆիլմեր Կատեգորիա:Ֆիլմեր Փարիզի մասին Կատեգորիա:Բելգիական մելոդրամա ֆիլմեր
Մարթա Մեսարոշ
Մարթա Մեսարոշ (Mészáros Márta, ), հունգարացի սցենարիստ և ռեժիսոր։
Կենսագրություն
Քանդակագործ Լասլո Մեսարոշի դուստրն է։ Մարթան ծնվել է Բուդապեշտում, բայց 1935 թվականին ընտանիքն արտագաղթեց ԽՍՀՄ։ Հայրը ձերբակալվեց և սպանվեց ԳՈւԼԱԳ-ում Ստալինիզմի ռեժիմի շրջանում (ավելի ուշ Մարթան հոր մասին նկարահանեց «Լասլո Մեսարոշի հիշատակին» փաստագրական ֆիլմը), մայրը մահացավ։ Որբացած աղջկան մեծացրեց հոգեմայրը։ Երկրորդ համաշխարհային պատերազմից հետո 1946 թվականին Մեսարոշը վերադարձավ հայրենիք, ավարտեց դպրոցը։ Ապա կրկին վերադարձավ Մոսկվա՝ սովորելու Ս. Գերասիմովի անվան կինեմատոգրաֆիայի ինստիտուտում, որն ավարտեց 1956 թվականին՝ վերադառնալով հայրենիք։ Մարթան իր դասախոսներից հիշատակում է Ա. Դովժենկոյին, Լ. Կուլեշովային, Ի. Պիրևային, Ս. Գերասիմովային՝ նշելով, որ նրանք դասավանդման մեջ կենտրոնացած էին տեսական նյութի վրա և գործնական ոչինչ չէին սովորեցնում։
Գործունեություն
Մարթան գործունեությունն սկսել է 1954 թվականին վավերագրական կարճամետրաժ ֆիլմերում աշխատանքով՝ ստեղծելով ավելի քան 25 փաստագրական ֆիլմ տասը տարվա ընթացքում ։ 1957-1959 թվականներին աշխատել է Ռումինիայի մայրաքաղաք Բուխարեստում աշխատել է Ալեքսանդրու Սահիայի ստուդիայում։ 1958 թվականին վերադարձավ հայրենիք՝ զբաղվելով նախ գիտահանրամատչելի, ապա փաստագրական ֆիլմերի ստեղծման աշխատանքով մինչև 1968 թվականը ։ Նրա առաջին լիամետրաժ ռեժիսորական ֆիլմը եղել է «Աղջիկը» (Eltavozott nap, 1968), որը կնոջ ռեժիսորությամբ ստեղծված առաջին հունգարական ֆիլմն էր և Վալյադոլիդի միջազգային կինոփառատոնին ժյուրիի հատուկ մրցանակի արժանացավ։ Մինչ այժմ Մեսարոշը շարունակում է ֆիլմեր ստեղծել։ Նշանակալի ճանաչման է հասել «Օրագիր իմ երեխաների համար» (1984) ֆիլմով, որը Կաննի կինոփառատոնին արժանացել է Գրան պրիի ։ Սա ինքնակենսագրական եռապատման առաջին մասն էր, որի շարունակում էին «Օրագիր իմ սիրելիների համար» (1987) և «Օրագիր իմ հայրիկի և մայրիկի համար» ֆիլմերը (1990)։
Ֆիլմագրություն
Ռեժիսոր (63 ֆիլմ)
Արտաքին հղումներ
Կատեգորիա:Հունգարացի ռեժիսորներ Կատեգորիա:Հունգարիայի վաստակավոր արտիստներ Կատեգորիա:Հունգարացի սցենարիստներ Կատեգորիա:Կոշութի մրցանակի դափնեկիրներ Կատեգորիա:Կին կինոռեժիսորներ
Օուեն Քինգ
Գրողներ Սթիվեն Քինգի և Թաբիթա Քինգի կրտսեր որդին ։
Կենսագրություն
Քինգը ծնվել է 1977 թվականին, Մենում, Թաբիթայի և Սթիվեն Քինգերի ընտանիքում ։ Նա ունի երկու ավագ քույր ու եղբայր՝ Նաոմի Քինգը և Ժոզեֆ Հիլսթրոմ Քինգը։ Նա մեծացել է Մենի Բանգոր քաղաքում։ Գրելու հանդեպ հետաքրքրություն է առաջացել ավագ դպրոցի տարիներին Քինգն իր ուսումը ստացել է Վասար քոլեջում և Կոլումբիայի համալսարանում, որտեղ նա հասավ Արվեստների վարպետ աստիճանի
Քինգն իր առաջին գիրքը՝ «Մենք դրանում բոլորս միասին ենք» երեք պատմվածքների և մի նովելի ժողովածուն լույս է տեսել 2005 թվականին, Bloomsbury USA հրատարակչության ներքո։ Իր կարճ գրական ստեղծագործությունները տեղ են գտնում զանազան ամսագրերում, ինչպիսիք են «One Story»-ն և «Prairie Schooner»-ը ։
Քինգի դեբյուտային վեպ «Կրկնակի առանձնահատկություն»-ը հրատարակվել է 2013 թվականին Scribner հրատարակչությունում։
Քինգն ամուսնացած է գրող Քելլի Բրեֆեթի հետ։
Ընդունում
«Մենք դրանում բոլորս միասին ենք» գրքի արձագանքները դրական են։ Ե՛վ «Լոս Անջելես Թայմս», և՛ «Independent» թերթերը տվել են դրական կարծիքներ ։
Galleycat-ը «Վերստեղծում»-ը նկարագրեց որպես «էպիական-կոմիկական վեպ մի հեղինակի մասին, ով ստեղծում է իր առաջին ֆիլմը և այդ ֆիլմի տարօրինակ ձախողումից հետո կյանքի անհաջողություններին համակերպվելը»
Արտաքին հղումներ
Կատեգորիա:Ամերիկացի գրողներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ
Ուսուցում մուլտիմեդիայով
Ուսուցում մուլտիմեդիայով, ընդունված անվանում, որն օգտագործվում է՝ նկարագրելու համար մուլտիմեդիայով ուսուցման ճանաչողական (կոգնիտիվ) տեսությունը։ Այս տեսությունը ներառում է ուսուցման մի քանի սկզբունքներ՝ մուլտիմեդիայի միջոցով կամ նրա օգնությամբ  ։
Մուլտիմեդիայով ուսուցման տեսություն, տեսություն, ըստ որի ուսուցումը լավագույնս իրականացվում է միայն այն դեպքում, երբ բանավոր և տեսողական նյութը ներկայացվում է միաժամանակ։ Այն հիմնված է Ալան Պայվիոյի երկակի կոդավորման տեսության վրա և համապատասխանում է տեսա-տարածական մատրիցային և Ալան Բեդլիի աշխատանքային հիշողության մոդելի կրկնվող հանգույցին։ Մուլտիմեդիայով ուսուցման տեսությունը մշակվել է հոգեբան Ռիչարդ Մեյերի կողմից, որն իրականացնում էր դրա արդյունավետությունը հաստատող տարբեր ուսումնասիրություններ։
Եղանակավորման սկզբունք
Մուլտիմեդիայի միջոցով սովորելիս ուղեղը պետք է միաժամանակ մշակի երկու տարբեր տեսակի տեղեկատվություն` տեսողական և ձայնային։ Կարելի է ենթադրել, որ տեղեկատվական աղբյուրները ձգտում են ճնշել կամ «բեռնել» ուսանողին։ Այնուամենայնիվ, հոգեբանական հետազոտությունները ցույց են տվել, որ բանավոր տեղեկությունները, ըստ էության, ավելի լավ են հիշվում, երբ ուղեկցվում են տեսողական պատկերներով ։ 1974 թ. Բեդլին (Baddeley) և Հիչը (Hitch) առաջ քաշեցին աշխատանքային հիշողություն տեսությունը, ըստ որի, այն բաղկացած է երկու բավականին անկախ, որպես կանոն զուգահեռաբար գործող բաղադրիչներից` նրանցից մեկը տեսողական է, մյուս՝ բանավոր, խոսքային, ինչը հնարավորություն է տալիս միաժամանակ ընկալել ինֆորմացիան, որը տեսնում են մեր աչքերը, և լսում ականջները։ Այսպիսով՝ խառն ուսուցումը պարտադիր չէ, որ ճնշի կամ «ծանրաբեռնի» ուսանողին. այն կարող է իրականում օգտակար լինել։
Այն, որ տեղեկատվությունը՝ ներկայացված ինչպես բանավոր, այնպես էլ տեսողական կերպով, ավելի լավ է հիշվում, իր արտացոլումն է գտել երկակի կոդավորման տեսության մեջ, որն առաջին անգամ առաջարկվել է Ալան Պայվիոյի կողմից և ավելի ուշ մուլտիմեդիայում կիրառվել Ռիչարդ Մեյերի և նրա համախոհների կողմից։ Մեյերը ցույց տվեց, որ սովորողներն ավելի լավ են փոխանցում գիտելիքը, որն ստացել են խառը (բազմաֆունկցիոնալ) ուսուցման գործընթացում։ Նա եղանակավորման ազդեցությունը բացատրում է որպես տեղեկատվության մշակման հետևանք կամ գիտելիքների բազայի ներլցում։ Մի շարք ուսումնասիրությունների ընթացքում Մեյերը և նրա գործընկերները Պայվիոյի  կրկնակի կոդավորման տեսությունը փորձարկեցին մուլտիմեդիա համար։ Նրանք քանիցս ցույց տվեցին, որ սովորողները, որոնք ուսումնասիրում են մուլտիմեդիան՝ անիմացիոն հաջորդական պատմություններով, ավելի լավ են հաղորդում հարցերը, քան նրանք, ովքեր ուսումնասիրում են առանձին տեքստային նյութերը և մուլտիմեդիան՝ առանձին անիմացիոն տարրերով։ Այսինքն՝ նրանք նկատելիորեն ավելի լավ են իրենց դրսևորում, երբ հարկ է լինում գործնականում կիրառել ոչ թե մոնոմեդիայի (միայն տեսողական) ուսուցմամբ, այլ մուլտիմեդիայի դասընթացով յուրացված նյութը։ Ավելի ուշ այս արդյունքները հաստատվեցին հետազոտողների այլ խմբերի կողմից։
Սկզբնական շրջանում մուլտիմեդիայի կրթական ուսումնասիրությունների բովանդակությունը սահմանափակվում էր տրամաբանական գիտական գործընթացներով, որոնց կենտրոնում համակարգերն էին՝ հիմնված պատճառահետևանքային հարաբերությունների վրա, այնպիսիք, ինչպիսիք են ավտոմոբիլային արգելակման համակարգերը, հեծանվի պոմպի աշխատանքի սկզբունքը կամ ամպի ձևավորման գործընթացը։ Բայց ժամանակի հետ հայտնաբերվեց, որ եղանակավորման սկզբունքը կարող է տարածվել նաև այլ բնագավառների վրա, և պարտադիր չէ, որ նրանց հհիմքում ընկած լինեն պատճառահետևանքային կապերը։ Տեղեկատվությունը կարող է և պետք է կոդավորված լինի ինչպես տեսողական, այնպես էլ խոսքային (պատմողական) տարբերակներով։ Եթե ​​տեղեկատվությունը կոդավորված է բանավոր կերպով, ապա այն նվազեցնում է ուսանողի ճանաչողական բեռը, և նա կարող է ավելի լավ կարգավորել իրեն ներկայացվող տեղեկատվությունը։ Այդ ժամանակից ի վեր Մեյերը այն անվանեց «Եղանակավորման ազդեցություն» կամ «Եղանակավորման սկզբունք» («Մուլտիմեդիայով ուսուցման իմացական տեսության» սկզբունքներից մեկը)։
Հավելուրդային սկզբունք
Այս սկզբունքի համաձայն` «Ուսանողները ավելի լավ են սովորում անիմացիայի և պատմության միջոցով, քան անիմացիան, պատմությունը և «էկրանի տեքստը»՝ առանձին վերցրած։
Այսպիսով՝ ավելի լավ է անտեսել լրացուցիչ նյութը, քանի որ ուսանողները այնպես լավ չեն սովորում, ինչպես այն դեպքում, երբ նրանք միաժամանակ տեսնում և լսում են նույն նյութը պրեզենտացիայի ժամանակ։ Սա Սուելլերի և Չանդլերի՝ սփռված ուշադրության ազդեցության հատուկ դեպքն է։
Սկզբունքների կիրառման խնդիրներ
Ոչ բոլոր ուսումնասիրություններն են ցույց տվել, որ մուլտիմեդիայով ուսուցման սկզբունքները սովորաբար կիրառելի են լաբորատոր պայմաններից դուրս։ Օրինակ, Մյուլերը, Լին և Շարման հայտնաբերեցին, որ ներդաշնակության սկզբունքը չի փոխանցվել իրական կրթական միջավայրին։ Այսպիսով, եթե ավելացնեք լրացուցիչ, բայց հետաքրքիր նյութի մոտ 50% -ը, ուսանողների գրանցած վերջնարդյունքը զգալիորեն չի տարբերվի։ Հեղինակները նշում են, որ լրացուցիչ հետաքրքիր տեղեկատվությունը կարող է օգնել ուսանողի հետաքրքրասիրությունը բարձր պահելու իրական կրթական միջավայրում։
Ծանոթագրություններ
Կատեգորիա:Մանկավարժական հոգեբանություն Կատեգորիա:Կոգնիտիվ գիտություն
Հորդանանում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության օբյեկտները Հորդանանում, ստորև նշված է 5 անուն օբյեկտ (2015 թվականի տվյալներով) ։ Այս վայրերը կազմում են համաշխարհային ընդհանուր ժառանգության մի մասը։ Բոլոր օբյեկտները ցանկի մեջ ներառված են մշակութային չափանիշներով ։
Ծանոթագրություններ
Կատեգորիա:Համաշխարհային ժառանգություն ըստ երկրի Կատեգորիա:Հորդանանում ՅՈՒՆԵՍԿՕ-ի Համաշխարհային ժառանգություն
Փորագրություն մետաղի վրա
Փորագրություն մետաղի վրա (gravure՝ graver բառից — հատել), գրաֆիկական արվեստի տեսակ ։ Մետաղի վրա փորագրությունը լինում է էլեկտրամեխանիկական, ձեռքի, լազերային։ Հայտնի են նաև փորագրանկարներ քարի, սրի, նետերի սայրերի վրա։ Մետաղի վրա փորագրությունն առաջին անգամ ներկայացվել է 1792 թվականին, ամերիկացի Ջեյքոբ Փերքինսի (1766–1849) կողմից, թղթադրամների տպագրության համար ։
Տեխնիկա
Մետաղի վրա փորագրությունը գրավյուրի ամենատարածված տեսակներից է։ Տեխնիկան աշխատատար է։ Մետաղը (հիմնականում՝ ցինկ, պղինձ կամ պողպատ) ծածկում են թթվադիմացկուն լաքի շերտով (գումմիարաբիկ), ապա նկարը փակցնում մետաղին և փորում ասեղով։ Այնուհետև ուրվագծվում է պատկերը այնպես, որ փորագրաասեղը, լաքը քերծելով, հասնի մետաղին ։ Հետո տախտակը այրում են թթվով, որը ներգործում է միայն քերծված տեղերի վրա։ Տարբեր խորությունների ստացման համար տախտակի այն հատվածները, որոնք դրոշմվածքում պետք է ավելի թույլ լինեն, նորից են լաքապատում։ Մի անգամ ևս թթվով քայքայելով տախտակը` այն գծերը, որոնք լաքով պատված չեն, բնականաբար ավելի ցայտուն են դառնում։ Դա կարելի է կրկնել մի քանի անգամ, մինչև որ տախտակի վրա ստացվի ցանկալի արդյունք։ Քայքայելուց հետո տաք ջրով մաքրում են լաքը և նկարը պատրաստում տպագրման։ Տպագրության ժամանակ ներկը մետաղից անցնում է թղթին։ Այս կերպ օֆորտը համարվում է խորը տպագրության ձևերից մեկը։ Հաճախ օգտագործվում են տարբեր միջոցներ, որոնք նկարին հաղորդում են տոնային լուծումներ (կանիֆոլ` եղևնու յուղ)։ Ամենատարածված մետաղը ցինկն է, որի կիրառությունը հարմարավետ է նրանով, որ հեշտ է քայքայվում ազոտական թթվով, տալիս է տոնային բազմազանությամբ նկարչական տպագրություններ ։ Նպատակահարմար է օգտագործել 1.5-3 մմ հաստությամբ թղթեր։
Մետաղի վրա փորագրության տարատեսակներն են.
Չոր ասեղ
Այս տեխնիկան առաջացել է 15-րդ դարի կեսերին և միանգամից բավականին մեծ տարածում գտել։ Այն կիրառվում է մեր օրերում ևս։ Նկարը մետաղի վրա փորագրվում է չոր ասեղով՝ որտեղից էլ գալիս է տեխնիկայի անվանումը կամ ալմաստի բյուրեղով։ Ասեղը հեշտությամբ է փորում այն հատվածները, որոնք դանակն ամբողջությամբ չի փորում։ Չոր ասեղի գծերը խորը և ծավալային չեն։ Ի տարբերություն օֆորտի` այստեղ դրանք շատ ազատ չեն, սակայն հատիչին գերազանցում են։ Գծերի վերջավորությունները հիմնականում սուր են, քանի որ տարված են ասեղով։ Չոր ասեղի տեխնիկան առավելապես օգտագործել են Դյուրերն ու Ռեմբրանդտը։ Հայ կերպարվեստում չոր ասեղի տեխնիկան օգտագործել են Էդգար Շահինը («Ադա», «Աճպարար», «Անգործը») և Տիգրան Փոլատը («Փարիզի Էդգար Քինեի շուկան», «Պոլ Վեռլեն», «Շարպոնի դաշտը») ։
Կետախածագծում
Հայտնի է 15-րդ դարի վերջից։ Ինչպես մատիտի տեխնիկան, սա ևս կիսով չափ հանդիսանում է հատիչային գրավյուրի, կիսով չափ օֆորտի տարատեսակ։ Աշխատանքի առաջին էտապն իրականանում է օֆորտի գրունտի, իսկ քայքայումից հետո` անմիջապես տախտակի վրա։ Նկարը կառուցվում է տարբեր խորություններով։ Նկարը կազմված է հստակ գծերից, որոնք երբեմն եռանկյունաձև են, երբեմն` անկյունային։ Գունավոր տպագրություններն արվում են մեկ տախտակից։
Մմեցցո-տինտո
Առաջացել է 17-րդ դարում։ Առանձնահատկությունը «թավշյա», լույսի անցումներով լի, բայց քիչ քանակությամբ տպագրություններ տալն է։ Լուսային և տոնային անցումները կտրուկ չեն, մի տոնը ձուլված է մյուսին, տարորոշվում է աստիճանաբար։ Գունավոր նկարը տպագրվում է մեկ մետաղյա տախտակից։ Յուրաքանչյուր տպագրությունից հետո մետաղը ներկվում է նորից։ Այս տեխնիկան առաջին անգամ փորձել է Գերմանիայում ստեղծագործող հոլանդացի նկարիչ Լյուդվիգ Վոն Զիգենը՝ 1642 թվական։
Հայ նկարիչներից իր փորագրություններում մեցցո-տինտոն շատ է օգտագործել Հակոբ Կոջոյանը («Ալեքսանդր Սպենդիարյանի «Ալմաստ» օպերայի պարտիտուրայի ֆորզացը»)։
Հատիչ կամ գրավյուր հատիչով
Սա մետաղի վրա փորագրության ամենահին տեխնիկաներից է, որի ժամանակ նկարը դնում են մետաղի վրա (ավելի հաճախ` պղնձի) և փորագրում սուր, կտրող գործիքով` հատիչով։ Ապա մետաղը մանրակրկիտ մաքրում են առաջացած փոշուց, ներկում լաքով այնպես, որ լաքը լցվի խորը փորված հատվածների մեջ։ Նկարի հարթ մասերից ներկը մաքրում են և տպագրում։ Այս կերպ տեխնիկան դասվում է խորը տպագրության դասին։ Տեխնիկայի հիմքում ընկած են արհեստները, մասնավորապես մետաղյա իրերի վրա զարդանախշեր փորագրելը։ Հիմնականում սա հուշանվերների, զարդերի և զենքերի պատրաստման ոլորտում է կիրառվում։ Այս տեխնիկան օգտագործել են Մ. Շոնգաուերը և Ա. Դյուրերը՝ («Քրիստոսի չարչարանքը» սյուիտը, «Ադամի և Եվայի արտաքսումը դրախտից», «Մելանխոլիա») Գերմանիայում, Ա. Մանտենյան և Մ. Ռայմոնդին՝ Իտալիայում, Լ. Լեյդենսկին՝ Նիդերլանդներում, Վորտման Ալբերտը՝ Ռուսաստանում (Եկատերինա I-ի դիմանկարը), Հովհաննես Քաթանյանը` Հայաստանում («Ուգոլինոյի մահը») և այլ նկարիչներ։
Այս տեխնիկայում փորագրողի աշխատանքային պրոցեսը, որի ընթացքում տախտակի առանցքի շուրջն է պտտվում հատիչը, համընկնում է նույն նկարչի կամ տպագրողի աշխատանքի հետ։ Այսինքն, նկարիչը, փորագրողն ու տպագրողը հատիչի տեխնիկայի դեպքում միևնույն մարդն են և նրանք բոլորն էլ աշխատում են հատիչով ստեղծված նույն նկարի վրա։ Հիմնականում նկարելու համար ընտրվում են այնպիսի առարկաներ կամ պատկերներ, որոնք նկարելիս առավելագույնս հնարավոր է ցույց տալ հատիչի հնարավորությունները։ Հատիչով արված նկարի կետերն ունենում են եռանկյունու տեսք, քանի որ ստացվում են գործիքի ծայրով։
Արտաքին հղումներ
Կատեգորիա:Փորագրություն
Սուրբ Հակոբ եկեղեցի (Ոսկանապատ)
Սուրբ Հակոբ եկեղեցի  Ադրբեջանի Հանրապետության Խանլարի շրջանի Ոսկանապատ գյուղում ։
Պատմություն
Ոսկանապատ գյուղի հարավային բարձրադիր եզրին կանգնած Սուրբ Հակոբ եկեղեցին ճարտարապետական մի հոյակապ կառույց է, բայց այն նկարագրողներն իրենց շարադրանքներում բավական ժլատ են գտնվել։
Վավերագրերից հայտնի են Սուրբ Հակոբ եկեղեցու երկու նորոգումների մանրամասները։ Նախ՝ 1847 թ.՝ «...հարիւր մանեթ գլուխ դրամն, որ բաղկացեալ էր ի գնոյ կղմնտեր յանցեալ ամի, ի ներկայ ամի դարձեալ տուեալ են հասարակութիւնք ի գին կողմնտեր և այլոց նիւթոց վասն նորոգելոյ զպակաս տեղիսն եկեղեցւոյն», և ապա՝ 1916 թ. նորոգել էին եկեղեցու քայքայված մասերը, մասնավորապես «... հարաւային, հիւսիսային և արևելեան պատերի երկարութեամբ դրսի կողմից պատերի հիմքը...», ինչպես նաև կղմինդրածածկ տանիքը՝ ծախսելով 765 ռուբլի ։ Ինչ վերաբերում է եկեղեցու հատակի փայտամածին, ապա դրա հեղինակները եղել են ռուսները, երբ ռուս-պարսկական պատերազմի ժամանակ եկեղեցին ծառայեցրել էին որպես շտեմարան։
19-րդ դարի տեղագիր հեղիակները եկեղեցու որմերի շինարարական արձանագրությունների մասին ոչինչ չեն հաղորդում։
Քահանա
1869 թվականին Սուրբ Հակոբ եկեղեցում քահանա է ձեռնադրվել Միքայել (Մկրտիչ) Տեր-Հովհաննիսյան։ Տեր Միքայելը Սբ. Հակոբ եկեղեցում քահայանագործել է մինչև 1905 թվականը և սպանվել թուրքերի ձեռքով։
1908-1910 թվականներին Ոսկանապատում (նաև՝ Մուռուտում) քահայանագործել է Գրիգոր Տեր-Սարգսյանցը։
Գրականություն
Կատեգորիա:Եկեղեցիներ ըստ դարի Կատեգորիա:Եկեղեցիներ այբբենական կարգով Կատեգորիա:Եկեղեցիներ ըստ տիպի
The Smiths
The Smiths-ը կազմալուծված անգլիական ռոք խումբ է։ Այն հիմնվել է 1982 թ.-ին Մանչեսթերում։ Խմբի անդամներ՝ վոկալիստ Մորրիսեյ, կիթառահար Ջոնի Մարր, գործիքավորում Էնդի Ռոուրք, թմբկահար Մայք Ջոյս։ Ըստ քննադատների The Smiths-ը ամենաազդեցիկ ալտերնատիվ ռոք խումբն է 1980-ականներից։ NME պարբերականի 2002-ին անցկացված հարցումների համաձայն Սմիֆսներին համարում են երբևէ հանդես եկած ամենաազդեցիկ արտիստներ։ Չնայած այն հանգամանքին, որ խումբը ունեցել է ոչ այնքան մեծ եկամուտներ արտասահմանում, սակայն դա չի խանգարել նրանց դառնալ 80-ականների երաժշտասերների սիրելի խմբերից մեկը։
Խումբն ունեցել է բազմաթիվ սինգլներ որոնք հասել են մինչև 20-րդ հորիզոնականը Բրիտանական հիթ շքերթներում, ներառյալ 5-րդ հորիզոնականը և հիթ շքերթի առաջին հորիզոնականը գրաված կատարումը։ Խումբը կազմալուծվել է 1987 թվականին, հետագայում մերժելով վերամիավորման մի շարք առաջարկներ։
Կիթառի օգտագործումը երգերում որպես ստեղծագործության գլխավոր զարդ, 1980-ական թվականների փոփ-պարային աշխատանքների սիրահարների համար խորթ է եղել սկզբնականում։ Կիթառահար Ջոնի Մարրի աշխատանքներն ոգեշնչման աղբյուր են եղել Մանչեստերյան այնպիսի խմբերի համար, ինչպիսիք են՝ Oasis-ը և The Stone Roses-ը։ Մորրիսեյը և Մարրը երգերում պատմում են հասարակ մարդկանց կյանքեր՝ մատուցված խորը, գրագետ տողերով Մորրիսեյի կողմից։
Խմբի պատմությունը
1978 թվականի օգոստոսի 31-ին Մորրիսեյը կարճ ներկայացվեց 15- ամսյա պատանի Մարրին, ընդհանուր ծանոթի միջոցով երաժշտական ներկայացման ժամանակ։
Կատեգորիա:NME Awards մրցանակի դափնեկիրներ Կատեգորիա:1982 հիմնադրված երաժշտական խմբեր
Պետեր Քրիստեն Ասբյորնսեն
Կենսագրություն
Ասբյորնսեն ծնվել է 1812 թվականին Քրիստիանիայում (այժմ ՝ Օսլոյում), արհեստավորի ընտանիքում։ Լինելով ուսանող, նա հանդիպել է Իյորգեն Մուի հետ, որի հետ միասին ճամփորդելով Նորվեգիայում, սկսել է հավաքել ժողովրդական ավանդազրույցներ։ Նրանց աշխատանքի արդյունքը դարձավ 1841 թվականին հրատարակված «Նորվեգական ժողովրդական հեքիաթներ» ժողովածուն (Norske Folkeeventyr)։ Մի քանի տարի Ասբյորնսենը ինքնուրույն թողարկել է իր երկրորդ ժողովածուն՝ «Նորվեգական կախարդական հեքիաթները և ժողովրդական ավանդազրույցները» (Norske huldreeventyr og folkesagn, 1845—1847) ։ Հավաքված հեքիաթները նա փորձեց փոխանցել բնօրինակին ավելի մոտ, չավելացնելով լրացուցիչ ոչինչ, դրանով իսկ պահելով նրանց գեղեցկությունն ու ինքնությունը։ Հեղինակ է այնպիսի հեքիաթների, ինչպիսիք են՝ «Թագավորական նապաստակները», «Ուտ Ռյոստի ագռավները», «Բերտա Տուպենհաուկի պատմվածքները»։ 1856-1876 թվականներին նա աշխատել է որպես անտառագետ, նաև հրատարակել է բազմաթիվ գիտական աշխատանքներ։ Վախճանվել է 1885 թվականին Քրիստիանիայում։
Սայաթ-Նովայի անվան երաժշտական դպրոց
Սայաթ-Նովայի անվան երաժշտական դպրոց, կրթադաստիարակչական, երաժշտական ուսումնական հաստատություն Երևանի Կենտրոն համայնքում ։
Պատմություն
Դպրոցը հիմնադրվել է 1934 թվականին Վարդուհի Զաքարյանի կողմից որպես փոքրիկ երաժշտական ստուդիա, ով դարձավ դպրոցի առաջին տնօրենը։ 1940 թվականին ստուդիան դարձավ Երևանի երրորդ երաժշտական դպրոցը, որն ուներ 200 աշակերտ։ 1944 թվականին դպրոցն անվանվեց Սայաթ-Նովայի անունով։ Դպրոցի երգչախումը, ջութակահարների դասարանը ստեղծվեցին 1970 թվականին։
2003 թվականից դպրոցը ղեկավարում է Տիգրան Հեքեքյանը։
Ծանոթագրություններ
Կատեգորիա:Երևանի դպրոցներ Կատեգորիա:Երաժշտական դպրոցներ
Կունեո (գավառ)
Կունեո գավառը (Provincia di Cuneo) գտնվում Իտալիայի Պիեմոնտ մարզում։ Արևմուտքից այն սահմանակից է Պրովանս Ալպեր Լազուր ափ ֆրանսիական երկրամասին, հյուսիսից՝ Թուրին գավառին, արևելքից՝ Աստի գավառին, իսկ հարավից՝ Լիգուրիա մարզին։ Այն նաև հայտնի է որպես երրորդ ամենամեծ գավառներից մեկը Իտալիայում Բոլցանո և Ֆոջա գավառներից հետո, և ամնենաընդարձակը Պիեմոնտ մարզում։
Տնտեսություն
• Այստեղ մշակում են գինի, գարեջուր։
Անտառապատման ծրագրեր
Տարածաշրջանի 75% լեռներ են և բլուրներ։ 1867–1950–ական թվականներին գավառը ստացավ Պիեմոնտ–ի ներդրումների ընդհանուր ծավալի 68%–ը՝ հատկացված Իտալիայի կառավարության կողմից, անտառների և լեռնային տարածքների վերականգման համար։ Հետազոտությունները ցույց են տվել, որ Ստուրա (Stura) հովիտը ամենամեծ և չոր հովիտն է Կունեոում, որը հարակից է ֆրանսիական սահմանին։ Իտալիայի ամենաամուր և ամենաթանկ ջրագծի վերականգման ծրագիրը իրականացվել է Կունոում։ Իտալիայի առաջին Անտառամշակման հանձնաժողովը ստեղծվել է Կունոյի տեղային կառավարման մարմնի կողմից։
Արտաքին հղումներ
http://www.provincia.cuneo.gov.it/
http://italia-ru.com/page/cuneo
http://demo.istat.it/bilmens2011gen/index02.html
Կատեգորիա:Իտալիայի գավառներ
Մոխրակույտ Ներքին
Մոխրակույտ Ներքին, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։
Պատմություն
1918 թվականին գյուղը ավերվել է, իսկ բնակիչները տեղահանվել կամ կոտորվել են։
Բնակչություն
1914 թվականին ուներ 30 տուն հայ բնակիչ։
Տնտեսություն
Բնակչության հիմնական զբաղմունքը անասնապահությունն ու հողագործությունն էր ։
Ժայռային դրախտապան
Ժայռային դրախտապան, դրախտապանների ընտանիքին պատկանող, բնադրող-չվող, հազվագյուտ թռչուն է, որը գրանցված է ՀՀ Կարմիր գրքում։
Արտաքին կառուցվածք
Մարմնի երկարությունը 15-16 սմ է, թևերի բացվածքը՝ 24-27 սմ։ Հասուն արուի գլուխը կապույտ-մոխրագույն է, ակնօղակը՝ բաց դեղնավուն-սպիտակ, կոկորդը և բեղերը՝ դեղնավուն։
Մարմինը ներքևից բաց դարչնագույն-նարնջագույն է՝ ավելի բաց գույնի խայտերով։ Էգն ավելի խամրած է՝ թույլ խայտերով։ Երիտասարդը դարչնագույն-մոխրագույն է, մարմինը վերևից՝ մանր խայտերով, բեղերը և կոկորդը սպիտակավուն են։ Ծարավը հագեցնելու և լոգանք ընդունելու համար հաճախ թռչում է դեպի աղբյուրները։ Բնակվում է չոր, քարքարոտ լեռնալանջերին։
Սննդառություն
Սնվում է սերմերով, որոշ անողնաշարավորներով։
Չու
Գարնանային վերադարձը՝ ապրիլի երրորդ տասնօրյակ-մայիս ամսվա ընթացքում։ Արուների երգը լսվում է, և հարսանեկան զույգերը ձևավորվում են մինչև հուլիսի առաջին օրերը։ Ձվադրման պատրաստ բները հայտնվում են մայիսի երկրորդ կեսից հունիսի վերջը։ Բույնը գավաթաձև է (տրամագիծը՝ 115 մմ), նոսր, չոր բույսերից, բնադրում է գետնին։ Ձվերը բներում հայտնվում են բնադրման հաջորդ օրը։
Բազմացում և զարգացում
Դնում է 20 մմ տրամագծով, սպիտակ՝ դարչնագույն ու սև պտերով 5-6 ձու։ Հունիսի առաջին կեսին թխսակալողներին զուգահեռ հայտնվում են նորելուկ ձագեր (1 ժ ընթացքում էգը կարող է ձվերը թխսակալել 3 անգամ՝ 10-15/7 մեկ)։ Ձագերը բնից դուրս են գալիս 8-11 օրականում։ Ձագերին կերակրում է մայրը (10-ժամյա դիտարկումների ընթացքում էգը ձագերին կերակրել է 29 անգամ, արուն՝ 6)։ Վարժ թռչող և ինքնուրույն կերակրվող երիտասարդ թռչունները գրանցվել են հուլիսի վերջին։
Կիսաանապատների յուրացման հետևանքով տարածման շրջանները խիստ կրճատվել են։
Տարածվածություն
Տեսակը տարածված է Անդրկովկասից և Թուրքիայից մինչև Իրան և Թուրքմենիայի հարակից շրջաններ։ Հանդիպում է Հայաստանի հարավարևելյան շրջանների կիսաանապատային տեղանքներում, ինչպես նաև Արագածի և Փամբակի լեռնաշղթայի հարավային լանջերին` մինչև ծովի մակարդակից 1900 մ բարձրություններ։
Պահպանություն
ԲՊՄՄ Կարմիր ցուցակում ընդգրկված է որպես խոցելի տեսակ։
Թվաքանակը և դրա փոփոխման միտումները սակավաթիվ է։ Թվաքանակի արդի վիճակը գնահատելու համար տվյալները բավարար չեն։ Հարմար բիոտոպերում հանդիպումների հաճախականությունը բավականին բարձր է։
Վտանգման հիմնական գործոններից է կիսաանապատային ապրելավայրերի յուրացումը տնտեսական նպատակներով։
Ծանոթագրություններ
Կատեգորիա:Թռչուններ Կատեգորիա:Դրախտապաններ Կատեգորիա:Հայաստանի թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ Կատեգորիա:Կենտրոնական Ասիայի թռչուններ
Վլադիմիր Ֆոկ
Վլադիմիր Ալեքսանդրովիչ Ֆոկ (Влади́мир Алекса́ндрович Фок, ), խորհրդային ֆիզիկոս, ԽՍՀՄ ԳԱ ակադեմիկոս (1939), սոցիալիստական աշխատանքի հերոս (1968)։
Աշխատանքները վերաբերում են քվանտային մեխանիկային, քվանտային էլեկտրադինամիկային, դաշտի քվանտային տեսությանը, բազմաէլեկտրոն համակարգերի տեսությանը, ձգողության տեսությանը, ռադիոֆիզիկային, մաթեմատիկական ֆիզիկային, ֆիզիկայի փիլիսոփայությանը և մեթոդաբանական հարցերին։ Մեխանիկային վերաբերող հետազոտությունների ամենակարևոր արդյունքը առաձգականության տեսության հարթ խնդրի լուծումն էր՝ Ֆրեդհոլմի ինտեգրալ հավասարումների օգնությամբ։ 1926 թվականին ընդհանրացրել է քվանտային մեխանիկայի ալիքային հավասարումը մագնիսական դաշտի համար, առաջինը ապացուցել նրա գրադիենտային ինվարիանտությունը և ստացել ռելյատիվիստական սկալյար հավասարում՝ Կլայն-Գորդոնի հավասարում։
1930 թվականին մշակել է, այսպես կոչված, ինքնահամաձայնեցված դաշտի մեթոդը (կոչվում է նաև Հարտրի–Ֆոկի մեթոդ)։ Դաշտի քվանտային տեսության համար էական նշանակություն են ունեցել երկրորդային քվանտացման և քվանտային էլեկտրադինամիկային նվիրված աշխատանքները։ 1934 թվականին մշակել է ֆունկցիոնալների մեթոդը փոփոխական թվով համակարգերի տեսության հավար։ Արտածել է մարմինների համակարգի շարժման մոտավոր հավասարումները էյնշտեյնի ձգողության տեսության շրջանակներում։
Կատարել է ռադիոալիքների տարածման տեսությանը վերաբերող մի շարք հիմնարար հետազոտություններ (ԽՍՀՄ պետական մրցանակ, 1946, Լենինյան մրցանակ (I960)։ Պարգևատրվել է Լենինի 4 շքանշանով։
Չյորնայա Տերեխտա
Չյորնայա Տերեխտա (Чёрная Терехта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մեծ Տերեխտա գետի ձախ ափով՝ 21 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Պորրասյոկի
Պորրասյոկի (Поррасйоки), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Պոնչա գետի ձախ ափին՝ 61 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Չերգուշկա
Չերգուշկա (Чергушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սեմա գետի ձախ ափով՝ 33 կմ հեռավորության վրա։ Գետի երկարությունը 23 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վիկտոր Վասին
ԲԿՄԱ
2011թ․ հունվարի 13֊ին պայմանագիր է կնքել ԲԿՄԱ ակումբի հետ ։ Տեղափոխությունից շատ չանցած Վասինը ծանր վնասվածք է ստանում, վնասելով առաջնային խաչաձև կապանները։ Հունվարի 24֊ին կատարվում է վիրաահատություն։ Ընդհանուր խմբում իր առանձին մարզումն անցկացնում է 2011թ․ մայիսի 27֊ին։ Մայիսի 29-ին Կուբանի դեմ խաղում ընդգրկվում է ընդհանուր հայտացուցակում, սակայն դուրս չի գալիս խաղադաշտ ։ Շուտով ֆուտբոլիստի մոտ կրկին խնդիրներ են առաջանում ծնկի հետ և նա մարզումներին կարողանում է վերադառնալ միայն հոկտեմբերին։ ԲԿՄԱ֊ի կազմում իր մեկնարկային հանդիպումն անցկացրել է 2012թ․ ապրիլի 28-ին, երբ թիմը մրցում էր Սպարտակի հետ։ Այս խաղում Վասինը ընդմիջմանը փոխարինեց վնասվածք ստացած Վասիլի Բերեզուցկուն, իսկ հանդիպումն ավարտվեց 2։1 հաշվով ։ Մրցաշրջանի մնացած բոլոր 3 հանդիպումներին դուրս է եկել խաղադաշտ մեկնարկային կազմում։ Հաջորդ 2 մրցաշրջաններում խաղադաշտ է դուրս եկել ընդամենը 4 անգամ (բոլոր դեպքերում Ռուսաստանի գավաթի խաղարկություններում)։
2014թ․ հուլիսի 14֊ին մինչև 2014/15 մրցաշրջանի ավարտը վարձավճարով տեղափոխվել է Մորդովիա ակումբ ։ Նոր ակումբի կազմում իր մեկնարկային հանդիպումն անցկացրել է 2014թ․ օգոստոսի 2-ին առաջնության առաջին տուրի ժամանակ, երբ թիմը մրցում էր Ուրալի դեմ։ Այս խաղում նա դուրս էր եկել խաղադաշտ մեկնարկային կազմում և մասնակցեց ամբողջ հանդիպմանը ։ Վասինն ամրապնդվելէր հիմնական կազմում և մասնակցեց առաջնության բոլոր հանդիպումներին։ Սեպտեմբերի 13-ին 7֊րդ տուրի հանդիպման ժամանակ, երբ թիմը մրցում էր Լոկոմոտիվի հետ, Վասինը կարողացավ իր առաջին գոլը խփել Մորդովիայի կազմում ։ Վասինը ԲԿՄԱ վերադառնալուց հետո մասնակցեց մի քանի հանդիպման, սակայն չկարողացավ տեղ գտնել նույնիսկ պահեստայինների նստարանին։
2016թ․ ամռանը Վասինը կրկին վարձավճարով տեղափոխվեց Ուֆա ։ Մինչև ձմեռային ընդմիջում ֆուտբոլիստը առանց փոխարինման մասնակցեց բոլոր հանդիպումներին։ Ցուցադրելով վստահ խաղ կարողացավ դառնալ ակումբի առաջատարներից մեկը ։ Ձմեռային ընդմիջման ժամանակ ԲԿՄԱ֊ն շտապեց ետ բերել ֆուտբոլիստին ։ Վերադարձից հետո ակումբի կազմում մասնակցեց առաջնության գարնանային հատվածի բոլոր հանդիպումներին։ 2018 թ․ փետրվարի 21-ին Եվրոպայի Լիգայի 1/16 եզրափակիչ հանդիպման առաջին խաղակեսի միջնամասում, երբ թիմը իր տնային հանդիպումն էր անցկացնում Ցրվենա֊Զվեզդայի հետ (1:0), Վասինը կրկին ստանում է առաջնային խաչաձև կապանների վնասվածք։ Հինգ օր անց ֆուտբոլիստին վիրահատում են ։
Կարիերան ազգային հավաքականի կազմում
2010թ․ օգոստոսի 11-ին անցկացրել է իր միակ հանդիպումը Ռուսաստանի երիտասարդական հավաքականի կազմում,երբ թիմը մրցում էր Լատվիայի երիտասարդական հավաքականի դեմ։
2010թ․ նոյեմբերին հավաքականի կազմում հրավեր է ստանում մասնակցելու Բելգիայի հետ ընկերական հանդիպմանը։ Վասինը փոխարինվում է հանդիպման 46-րդ րոպեին ։ Խաղի ընթացքում պաշտպանը թույլ տվեց մի քանի կոպիտ սխալ, որոնցից մեկը հանգեցրեց Լուկակուի խփած գոլին ։
Երկրորդ հրավերը հավաքականից եղավ միայն 5 տարի անց, երբ թիմը մրցում էր Խորվաթիայի դեմ (1:3)։
2017թ․ մարտին Բելգիայի հետ ընկերական հանդիպման ժամանակ կարողանում է բացել խաղի հաշիվը խփելով իր առաջին գոլը հավաքականի կազմում։ Հանդիպումն ավարտվեց 3։3 հաշվով ։
Ընտանիք
Ֆուտբոլիստի կնոջ անունը Եվգենիա է։ Ունեն 2 որդի։ Նրանցից փոքրը՝ Կիրիլը ծնվել է 2015թ․ օգոստոսի 10֊ին ։
Ակումբային
թարմացվել է 2018թ․ փետրվարի 22-ին Աղբյուրներ․ rfpl.org, sportbox.ru, pfc-cska.com.
Ազգային հավաքականի կազմում
թարմացվել է 2017թ․ նոյեմբերի 15-ին
Ընդամենը․ 13 խաղ / 2 գոլ, 3 հաղթանակ, 4 ոչ ոքի, 6 պարտություն։
Աղբյուրներ․ eu-football.info.
Նվաճումներ
Աղբյուր․ soccerway.com.
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ռուս ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Սպարտակ Նալչիկի ֆուտբոլիստներ Կատեգորիա:Նիժնի Նովգորոդի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Ուֆայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Յաննիս Ադետոկունբո
Յաննիս Սինա Ուգո Ադետոկունբո (Γιάννης Σίνα-Ούγκο Αντετοκούνμπο, ), հույն պրոֆեսիոնալ բասկետբոլիստ, թեթև հարձակվող։ Հանդես է գալիս Բասկետբոլի ազգային ասոցիացիայի (NBA) «Միլուոքի Բաքս» ակումբում։ Հասակը կազմում է 2.11 մ, բայց հիմնականում խաղում է, որպես թեթև հարձակվող (այդ հասակի խաղացողների արդյունավետությունն ավելի մեծ է կենտրոնական, ծանր հարձակվող դիրքերում, բայց լինում են նաև բացառություններ), Յաննիսը նույքան արդյունավետ է պաշտպանի դիրքում, գնդակը լավ կառավարելու շնորհիվ։ 2015-16 NBA մրցաշրջանի ժամանակ նա շողում էր, որպես Բաքսի փլեյմեյքեր ։ Յաննիսը 2016-17 NBA մրցաշրջանում փայլել է և դարձել NBA-ի պատմության մեջ առաջին խաղացողը, ով ավարտել է մրցաշրջանը լավագույն քսանյակում՝ բոլոր ցուցանիշներով (միավոր, անդրադարձ, փոխանցում, սթիլ և բլոք) ։ Ունի Նիգերիական արմատներ  ։
Վաղ կյանքը և պատանեկությունը
Ադետոկունբոն ծնվել է 1994 թվականի դեկտեմբերի 6-ին Աթենքում։ Երեք տարի առաջ մինչ Յաննիսի ծնունդը իր ծնողները գաղթել են Լագոսից (Նիգերիա) Աթենք (Հունաստան)՝ մենակ թողնելով ավագ որդուն իրենց ծնողների հետ ։ Ադետոկունբոն և իր չորս եղբայրներից երեքը ծնվել են Հունաստանում, բայց ավտոմատ կերպով չեն ստացել քաղաքացիություն ։ 18 տարի Ադետոկունբոն չի ունեցել քաղաքացիություն ։
Ադետոկունբոն մեծացել է Աթենքի «Սեպոլիա» թաղամասում ։ Ինչպես Հունաստանի բոլոր ներգաղթյալները, այնպես նրա ծնողները դժվարությամբ են աշխատանք գտնում։ Ադետոկունբոն և իր ավագ եղաբայրը օգնում էին ծնողներին՝ վաճառելով պայուսակներ, ժամացույցներ, ակնոցներ ։ 2007 թվականին Յաննիսը սկսեց խաղալ բասկետբոլ, 2009 թվականին Ֆիլաթլիտիկոս ակումբը տեղափոխեց իրեն իրենց երիտասարդական թիմ։
Ֆիլաթլիտիկոս (2012–2013)
2012 թվականին Ադետոկունբոն միացավ Ֆիլաթլիտիկոս պատանիների հավաքանին և խաղում էր հունական երկրորդ բասկետբոլային լիգայում՝ հունական A2 բասկետբոլային լիգա։
2012 թվականի դեկտեմբերին՝ 18-ը լրանալուց հետո նա պայմանագիր է կնքում իսպանական բասկետբոլային ակումբի հետ, որը ամեն մրցաշրջանից հետո ներառում է NBA տեղափոխվելու ցանկում։ Եվրոպայի գլխավոր ակումբները՝ Բարսելոնան, Էֆեսը հետաքրքրված էին իրենով։ Ունենալով 2013–14 մրցաշրջանի պայմանագիր՝ որոշեց մնալ Ֆիլաթլիտիկոսում և ավարտել 2012–2013 մրցաշրջանը։
2013–14 մրցաշրջան
2013 թվականի ապրիլի 28-ին Յաննիսը մասնակցել է NBA դրաֆթին ։ Նա դրաֆթում մեծ ջանք դնելով՝ առաջին ռաունդում տասնհինգերորդ ընտրությամբ ընտրվել է Միլուոքի Բաքսի կողմից։ 2013 թվականի հուլիսի 30-ին նա ստորագրեց իր պայմանագիրը ։
Ադետոկունբոն իր առաջին NBA մրցաշրջանում 77 խաղալուց հետո միջինում վաստակել է 6.8 միավոր, կատարել է 4.4 անդրադարձ, 1.9 փոխանցում, 0.8 բլոք։ Երկու խաղի ընթացքում նա վաստակել է 20-ից ավելի միավոր և 10-ից ավելի անդրադարձ։ Նա մրցաշրջանը ավարտել է ընդհանուր կատարելով՝ 61 բլոք և գրավել է NBA-ի նորեկների մեջ յոթերորդ տեղը այդ ցուցանիշով։ Յաննիսը մասնակցել NBA ծագող աստղերի մարտահրավերում, որտեղ նա 17 րոպեում վաստակել է 9 միավոր, կատարել է 2 անդրադարձ և 2 փոխանցում։ Մրցաշրջանի վերջում նա ներառվել է NBA 2013–2014 All-Rookie երկրորդ թիմում ։
Ծանոթագրություններ
Կատեգորիա:Հույն բասկետբոլիստներ
Ասպրոպիրգոս
Ասպրոպիրգոս(Ασπρόπυργος), Աթենքի արվարձան և համայնք (դիմ), Արևմտյան Ատտիկայի ծայրամասային միավոր։ 2011 թվականի մարդահամարի տվյալներով բնակչության թիվը կազմում է 30251 մարդ։ Համայնքի մակերեսը 101,983 կմ² է է։ Ասպրոպիրգոս անվանումը կազմված է երկու հունական բառերից, որը նշանակում է սպիտակ և ՝ աշտարակ։
2010 թվականի տեղական ընտրությունների ժամանակ համայնքապետ է ընտրվել Նիկոս Մելետիուն, որը վերընտրվել է նաև 2014 թվականին։
Աշխարհագրություն
Ասպրոպիգոսը գտնվում է Աթենքի կենտրոնից 15 կմ հյուսիս-արևելելք՝ Տրիասիան հարթավայրում։ Քաղաքից 5կմ հարավ-արևմուտք գտնվում է Էլեֆսիս քաղաքը և Սարոնիկոս ծովածոցը։ Հյուսիսից քաղաքն շրջապատված է Պառնիս սարով, իսկ Էգալեո սարը կազմում է համայնքի հարավարևելյան սահմանը։ Քաղաքից հարավ տեղակայված է Էլեֆսիսի ռազմական ավիաբազան։
Պատմություն
1912 թվականի վարչական բարեփոխումներին առընթեր, երբ խոշոր համայնքները փոխվում են ավելի փոքրերով, ստեղծվում է Ասպրոպիրգոսի միությունը։ Ասպրոպիրգոսի միությունը որպես համայնք (դիմա) է ճանաչվել 1949 թվականին։
Արտադրություն
Նավթարտադրական գործարան Aspropyrgos Refinery․ գտնվում է համայնքի հարավում, երկար տարիներ զբաղվում է Մերձավոր Արևելքի և Ռուսաստանի երկրներից ներկրված նավթի մշակմամբ և հանդիսանում է Հունաստանի նավթարդյունաբերական խոշորագույն գործարանը։ Նմանատիպ խոշորածավալ արտադրությունը հանգեցնում է տարածքի աղտոտվածությանը։ Գործարանն ունի պահոստային և արտադրական տարածքներ քաղաքի հարավային և արևելյան շրջաններում, մասամբ՝ նաև արևմտյան մասում։
Ծանոթագրություններ
Կատեգորիա:Հունաստանի քաղաքներ Կատեգորիա:Աթենքի արվարձաններ Կատեգորիա:Հունաստանի համայնքներ
Լիբանանահայ երաժշտություն
Լիբանանի սփյուռքահայ երաժշտություն Լիբանանի մայրաքաղաք Բեյրութը նույնպես սփյուռքահայ երաժշտություն մշակույթի կարևոր օջախներից է։ Կոմպոզիտոր և խմբավար Բարսեղ Կանաչյանը, բացի Բեյրութից, գործել է նաև Մերձավոր Արևելքի բազմաթիվ երկրներում, Կոստանդնու Պոլսում, Բուլղարիայում և Ֆրանսիայում։ 1936 թվականին Բեյրութում ստեղծել և ղեկավարել է «Գուսան» երգչախումբը։ Գրել է հիմնականում մեներգեր ու խմբերգեր, որոնք աչքի են ընկնում վոկալի նուրբ զգացողությամբ։ Երաժիշտ-մանկավարժ Գրիգոր Հեպոյանը հեղինակ է դպրոց, երգերի, դաշնամուրային պիեսների։ Կոմպոզիտոր-խմբավար Մինաս Գանգրունին երաժըշտագիտական և քննադատ, հոդվածներ է հրապարակել տեղի մամուլում, գրել է ֆուգաներ, սոնատներ, կվարտետ, սիմֆոնիկ պոեմ, մանկական երգեր և այլն։ Մանկավարժ և ջութակահար Օննիկ Սյուրմելյանը Բեյրութում հիմնադրել է «Կոմիտաս» քառյակը և «Լիբանանյան եռյակ» անսամբլները, որտեղ ջութակահարն ինքն էր։ Երգչուհի և դաշնակահարուհի Մարի Ավետյանը համերգներով շրջագայել է Մերձավոր Արևելքի բոլոր խոշոր քաղաքներում։ Կոմիտասի ծննդյան 100-ամյակի առիթով եղել է Հայաստանում։ Դաշնակահարուհի Սոնա Վարդապետյան-Ահարոնյանը, բացի համերգային գործունեությունից, զբաղվել է նաև մանկավարժությամբ։ 1950 թվականին Բեյրութում բացել է երաժշտական դպրոց։ Ճանաչված են երգչուհի Արփինե Փեհլիվանյանը, նրա դուստրը՝ երգչուհի և դաշնակահարուհի Էլիզաբեթը։ Հայտնի են նաև երգչուհիներ Սոնա և Սոսի Մինասյան քույրերը, դաշնակահարուհի Սինթիա Խաչատրյանը, ջութակահարուհի Սոնիկ Չանգրյանը, կիթառահար Վրույր Մագմանյանը, քամանչահար Ռուբեն Գարախանյանը և ուրիշներ։ Էստրադային երաժշտության բնագավառում մեծ ավանդ ունեն Ատիս Հարմանտյանը, Մանվել Մենենկիչյանը, Լևոն Գաթրճյանը (հետագայում տեղափոխվել է ԱՄՆ), Վարդավառ Անթոսյանը և ուրիշներ։ Մի շարք հայ երաժշտագետներ դասավանդում են «Բարսեղ Կանաչյան» և «Թեքեյան» կոնսերվատորիաներում։ Լիբանանում հիմնադրվել են «Ալեմշահ», «Գարուն», «Կոմիտաս», «Կռունկ», «Նաիրի», «Շահմուրադյան» երգչախմբերը, «Քնար» պարախումբը և այլն։
Սիրիիայի սփյուռքահայ երաժշտություն
Սիրիայում նույնպես հայ երաժիշտներն աշխույժ գործունեություն են ծավալել։ Հիշարժան են «Առնո Բաբաջանյան», «Զվարթնոց», «Նարեկացի», «Քնար», «Մեսրոպ Մաշտոց» երգչախմբերը, «Ասլամագյան լարային քառյակը», «Սարդարապատ», «Ազատ Ղարիբյան» պարախմբերը և այլն։ Վահե Դեմիրճյանն ստեղծել է ժամանակակից երաժշտության «Թայջերս» (1968) խումբը, հեղինակ է կինոերաժշտության։ Պ. Աբաջյանը դասավանդել է Դամասկոսի կոնսերվատորիայում, ղեկավարել երգչախմբեր։ Երգչախմբեր է ղեկավարել նաև ժ. հսկենյանը, նվագախումբ՝ Վ. Պլքյանը։ Անվանի դաշնակահարուհիներ են Ա. Ատուրյանը, Լ. Սերայտարյանը, երգիչ-երգչուհիներ Հ. Թեմիզյանը, Կ. Տաղտևիրենյանը, Գրիգոր Ջանգյոզյանը և ուրիշներ։ Հալեպում գործում է Լիբանանի «Բարսեղ Կանաչյան» կոնսերվատորիայի մասնաճյուղը։
Կատեգորիա:Լիբանանահայ երաժշտություն
Անժել (երգչուհի)
Անժելա Վան Լակեն (Angèle Van Laeken, ), բելգիացի երգչուհի, առավել հայտնի է որպես Անժելա (կամ Անժել, Angèle)։
Կենսագրություն
Ծնվել է երաժշտա-արտիստիկ ընտանիքում։ Անժելայի հայրը հայտնի բելգիացի երգիչ Մարկան է (Marka), մայրը՝ կատակերգական դերասանուհի Լորանս Բիբոն ։ 2000-ական թվականներին ծնողները ստեղծել են հայտնի Monsieur et Madame փոփ ռոք դուետը ։
Անժելան իր կարիերան սկսել է յություբում և ինստագրամում քավերներ անելով ։ Նրան նկատել են, մասնավորապես, Դիք Անեգարնի «Bruxelles» երգի քավերի շնորհիվ ։
2017 թվականին ռեփեր Դամսոն (Damso) Անժելային առաջարկել է ելույթ ունենալ իր համերգներում ։
Առավել հայտնի է դարձել 2017 թվականին՝ «La Loi de Murphy» (Մերֆիի օրենք) երգի տեսահոլովակով ։ Տեսահոլովակը թողարկվել է տարվա վերջին և հռչակ է ձեռք բերել ։
Հաջորդ սինգլը եղել է «Je veux tes yeuх» («Ես ուզում եմ քո աչքերը») ։
2018 թվականի հոկտեմբերին Անժելան թողարկել է իր առաջին ալբոմը, որը կոչվել է Brol, ինչը բելգիական ժարգոնում նշանակում է «Հասարակաց տուն» ։
2019 թվականի դրությամբ Անժելայի ամենահայտնի ստեղծագործությունը մնում է «Tout oublier» («Ամեն ինչ մոռանալ») երգը, որը ձայնագրվել է ավագ եղբոր՝ բելգիացի հայտնի ռեփեր Ռոմեո Էլվիսի (Roméo Elvis) մասնակցությամբ։
Արտաքին հղումներ
Կատեգորիա:Բելգիացի երգչուհիներ Կատեգորիա:Բելգիացի երաժիշտներ Կատեգորիա:21-րդ դարի երգիչներ և երգչուհիներ Կատեգորիա:Բելգիացի դերասանուհիներ Կատեգորիա:Բելգիացի արվետագետներ
Էսկեյան է Սեն Ժուստ դը Բելանգար
Էսկեյան է Սեն Ժուստ դը Բելանգար (Escueillens-et-Saint-Just-de-Bélengard), համայնք Ֆրանսիայի Օկսիտանիա մարզի Օդ գավառում ։
Այլ կին
«Այլ կին» (The Other Woman), ռեժիոսոր Նիկ Կասսավետիսի ամերիկյան կատակերգություն, նկարահանված 2014 թվականին Քեմերոն Դիազի, Լեսլի Մաննի, Քեյթ Ափթոնի մասնակցությամբ։ Պրեմիերան կայացել է Միջազգային կինոփառատոնին՝ Ամստերդամում, 2014 թվականի ապրիլի 1-ին։ Պրեմիերան ԱՄՆ-ում և այլ երկրներում կայացել է 2014 թվականի ապրիլի 25-ին ։
Էսկեյան է Սեն Ժուստ դը Բելանգար
Բնակչությունը 2008 թվականի դրությամբ կազմում է 182 մարդ, բնակչության խտությունը` 16.25 մարդ/կմ²։ Բնակավայրը զբաղեցնում է 11.2 կմ² տարածք։
Այլ կին
Սյուժե
Կարլին և Մարկը հանդիպում են արդեն երկու ամիս է։ Ամեն ինչ լավ էր մինչև այն պահը, երբ Կարլին իմացավ, որ Մարկն ամուսնացած է։ Նրա կինը՝ Քեյթը, ծանոթանալով Կարլիի հետ, ցանկանում է նրան ավելի մոտիկից ճանաչել։ Աղջիկները սկսում են շփվել և պարզում են, որ Մարկն ունի ևս մեկ սիրուհի՝ Ամբերը։ Հասկանալով թե ինչ ահավոր և խաբեբա մարդ է Մարկը՝ երեք աղջիկները որոշում են վրեժ լուծել նրանից։
Արտաքին հղումներ
Կատեգորիա:2014 ֆիլմեր Կատեգորիա:Ամերիկյան կինոկատակերգություններ Կատեգորիա:Նիկ Կասսավետիսի ֆիլմեր Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր վրեժի մասին Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր վրեժի մասին Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Լոս Անջելեսում նկարահանված ֆիլմեր Կատեգորիա:Warner Bros. ֆիլմեր Կատեգորիա:Ֆեմինիստական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան մելոդրամա ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ամերիկյան բադի մուվի կինոկատակերգություններ
Էսկեյան է Սեն Ժուստ դը Բելանգար
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 30 կմ հարավ-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 104 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 43։ Ակտիվության ցուցանիշը կազմում է 58,7 %։ 61 աշխատունակ մարդկանցից աշխատել է 57 անձ (28 տղամարդ և 29 կին)։ Գործազուրկ են եղել 4 անձ (2 տղամարդ և 2 կին)։ 43 անաշխատունակներից 7-ը եղել են աշակերտներ կամ ուսանողներ, 21-ը` թոշակառուներ, իսկ 15-ը չեն աշխատել տարբեր պատճառներով ։
21 Jump Street (21 Ջամփ փողոց)
«21 Jump Street», Ամերիկյան մարտաֆիլմ և կինոկատակերգություն, որը թողարկվել է 2012 թվականին։ Ֆիլմի ռեժիսորները՝ Ֆիլ Լորդը և Քրիստոֆեր Միլլերն են, իսկ սցենարիստը՝ Միքայել Բակալլը։ Ֆիլմի գլխավոր դերերում են՝ Ջոնա Հիլը և Չենինգ Թաթումը ։ Ֆիլմը 1987 թ. հեռուստասերիալի ադապտացիան է, որը պատկերում է երկու ոստիկանների, ովքեր ստիպված են լինում հանդես գալ ավագ դպրոցի աշակերտների դերերում, թմրանյութ հայտնաբերելու համար։ Ֆիլմը թողարկվել է 2012 թվականի մարտի 16-ին «Columbia Pictures»-ի և «Metro-Goldwyn-Mayer»-ի կողմից և վաստակել է 201 միլիոն դոլար։ 2014 թ. հունիսի 13-ին թողարկվեց «22 Jump Street»-ը։
Սյուժե
2005 թ. շրջանավարտներ, բազմակողմանի զարգացած աշակերտ՝ Մորթոն Շմիթը (Ջոնա Հիլ) և հայտնի մարզիկ, սակայն ցածր առաջադիմություն ունեցող՝ Գրեգ Ջենկոն (Չենինգ Թաթում) բաց են թողնում իրենց ավարտական երեկոն։ Շմիթը մերժվելով իր դասընկերուհու կողմից, չի մասնակցում երեկոյին, իսկ Ջենկոյին, վատ առաջադիմության պատճառով արգելում են մասնակցել։ Յոթ տարի անց նրանք նորից հանդիպում են, այս անգամ արդեն Ոստիկանական ակադեմիայում, և դառնում են գործընկերներ։
Առաջին անգամ, իրենց հանձնարարում են այգում կարգ ու կանոն պահպանել։ Այդ ընթացքում, նրանք նկատում են մի մոտոցիկլիստների խմբի, որոնց վարքագիծը ոստիկաններին կասկածելի է թվում։ Ոստիկանները փորձում են ձերբակալել Դոմինգոյին, չտեղեկացնելով նրան իր իրավունքների մասին (Միրանդայի նախազգուշացում)։
Այնուհետև զույգը ստիպված է լինում գնալ «21 Jump Street» (փողոց), որտեղ էլ սկսում են մասնակցել մի ծրագրի, որն իր մասնակիցներին ուղարկում է տարբեր ավագ դպրոցներ՝ թմրանյութեր հայտնաբերելու համար։ Հրամանատար Դիքսոնը (Ice Cube) իրենց հանձնարարում է «Սագան» ավագ դպրոցում տարածվող թմրանյութը հայտնաբերել։ Թմրանյութը կոչվում է ՀՖՍ (HFS; Holy Fucking Shit): Դիքսոնը զույգին նոր ինքնություններ է տալիս և իրենց ընդգրկում դպրոցական գործունեություններում՝ Ջենկոյին ընդգրկելով արվեստի դասերի, իսկ Շմիթին գիտական ոլորտի դասերի մեջ, սակայն զույգը խառնում է իրենց ինքնությունները։ Շմիթը իր դասընկերուհի Մոլլիից տեղեկություններ է հավաքում թմրանյութի մասին և արդյունքում ինքն ու Ջենկոն հանդիպում են դպրոցի գլխավոր թմրանյութ վաճառողին՝ Էրիկին (Դեյվ Ֆրանկո)։ Իրենց ինքնությունը չբացահայտելու համար, զույգը տեղում թմրանյութն օգտագործում է։ Էրիկը սկսում է ընդունել Շմիթին, ով իր հերթին սիրահարվում է Մոլլիին։ Ջենկոն ընկերանում է իր քիմիայի դասընթացի դասընկերների հետ և համակրանք է գտնում ակադեմիական առարկաների մեջ։ Շմիթի ծնողների բացակայության ժամանակ զույգը խնջույք է կազմակերպում, հրավիրելով Էրիկին։ Խնջույքի ժամանակ ծեծկռտուք է բռնկվում Շմիթի, Ջենկոյի և խնջույք այցելողների միջև։ Շմիթը հաղթում է և ստանում Էրիկի վստահությունը։ Ջենկոյի ընկերները Էրիկի բջջային հեռախոսի մեջ սարք են տեղադրում, որով հետագայում կարողանում են լսել Էրիկի խոսակցությունները։